Diari Oficial de la Generalitat Valenciana


Sumari del DOGV 4890, del 24-11-2004 (2004/11534)

Informació pública amb el text resumit de les resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana de tres entitats: Fundació Marina Alta Vedruna Dénia de la Comunitat Valenciana, Fundació Individu i Societat de la Comunitat Valenciana i Fundació del Col·legi Oficial d'Aparelladors i Arquitectes Tècnics d'Alacant, Fundació de la Comunitat Valenciana. Expedients números 426/2004, 227/2004 i 701/2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4890

Data del DOGV
:   24-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11515


Data del document
:   05-11-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública amb el text resumit de les resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana de tres entitats: Fundació Marina Alta Vedruna Dénia de la Comunitat Valenciana, Fundació Individu i Societat de la Comunitat Valenciana i Fundació del Col·legi Oficial d'Aparelladors i Arquitectes Tècnics d'Alacant, Fundació de la Comunitat Valenciana. Expedients números 426/2004, 227/2004 i 701/2004. [2004/F11534]
  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:
  
Primer. Per Resolució de data 7 de setembre de 2004, del secretari autonòmic de Justícia i Interior de la Conselleria de Justícia i Administracions Publiques, es va acordar inscriure al Registre de Fundacions de la Comunitat Valenciana l'entitat denominada Fundació Marina Alta Vedruna Dénia de la Comunitat Valenciana i classificar-la de caràcter cultural. El seu domicili radicarà a Dénia, camí de Santa Llúcia, 18.
  
La fundació té com a objecte:
  
Realització d'activitats esportives i culturals en horari extraescolar.
  
Promoure i realitzar activitats formatives i culturals per a pares.
  
Gestionar les activitats educatives del Colegio Sagrado Corazón de Dénia.
  
Educar i formar els alumnes, tot i promovent activitats de formació d'acord amb el projecte educatiu del centre, fonamentat en la proposta educativa Vedruna.
  
Correspon al Patronat de la Fundació determinar el mode en què s'hauran de complir els fins enumerats en este article.
  
El desenvolupament de l'objecte de la fundació s'efectuarà a través d'alguna de les següents formes d'actuació, com ara: contractació del personal, contractació de ponents, programació del calendari escolar d'activitats i campanyes de prevenció de drogodependències, entre altres.
  
Seran potencials beneficiaris de la fundació l'alumnat del Col·legi Sagrado Corazón de Dénia i tota la Comunitat Educativa Vedruna.
  
La fundació atorgarà amb criteris d'imparcialitat, objectivitat i no discriminació els seus beneficis a persones o entitats que, reunint els condicions expressades anteriorment, estime el Patronat que són legítimes creditores d'estos.
  
Ningú no podrà al·legar davant de la fundació dret preferent a gaudir dels seus beneficis ni imposar la seua atribució a persona o entitat determinada.
  
Segon. Per Resolució de data de l'11 d'octubre de 2004, del secretari autonòmic de Justícia i Interior de la Conselleria de Justícia i Administracions Publiques, es va acordar inscriure al Registre de Fundacions de la Comunitat Valenciana, a la Fundació Individu i Societat de la Comunitat Valenciana, i classificar-la de caràcter cultural. El seu domicili radicarà a Burriana, carrer de Sant Vicent, 10.
  
Els fins de la fundació són difondre les idees democràtiques i donar suport a les persones que desitgen establir-se com a autònoms.
  
Per a la consecució dels fins esmentats, la fundació realitzarà les activitats següents:
  
a) Publicacions.
  
b) Conferències i activitats semblants de difusió.
  
c) Ajudes econòmiques reembossables per a les quals desitgen iniciar activitats professionals com a autònoms.
  
El Patronat, a l'hora de determinar els beneficiaris de l'activitat de la fundació, actuarà amb criteris d'imparcialitat i no discriminació en funció del compliment dels fins de la fundació.
  
Tercer. Per Resolució de data 20 d'octubre de 2004, del secretari autonòmic de Justícia i Interior de la Conselleria de Justícia i Administracions Publiques, es va acordar inscriure, al Registre de Fundacions de la Comunitat Valenciana, l'entitat denominada Fundació del Col·legi Oficial d'Aparelladors i Arquitectes Tècnics d'Alacant, Fundació de la Comunitat Valenciana, i classificar-la de caràcter cultural. El seu domicili radicarà a Alacant, carrer de Ferré Vidiella, 7.
  
Constituïxen fins de la fundació, a la realització dels quals té afecte el seu patrimoni:
  
a) La difusió de la cultura, art, esport, ciència, tècnica, investigació científica i desenvolupament tecnològic.
  
b) La formació i capacitació per a tot empleat o operari del sector de la construcció.
  
c) La col·laboració en la intermediació per a la demanda i oferta d'ocupació en el sector de la construcció.
  
d) El desenvolupament de la formació i investigació científica i tecnològica, mitjançant cursos, conferències i projectes en benefici de la societat i del col·lectiu.
  
e) La promoció dels aparelladors i arquitectes tècnics a nivell tècnic, cultural i deontològic, mitjançant publicacions, cursos, conferències, exposicions i el seu assessorament.
  
Podrà desenvolupar activitats econòmiques l'objecte de les quals estiga relacionat o siga complementari o accessori als seus fins i podrà participar en activitats econòmiques, a través de la participació en societats, sempre que estes tinguen limitada la responsabilitat dels seus socis.
  
La fundació, ateses les circumstàncies de cada moment, tindrà plena llibertat per a projectar la seua actuació cap a qualsevol de les finalitats expressades en l'article anterior, segons els objectius concrets que, segons el parer del seu Patronat, resulten prioritaris.
  
El Patronat tindrà plena llibertat per a determinar les activitats de la fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adients o convenients en cada moment.
  
El desenvolupament dels fins de la fundació s'efectuarà a través d'algunes de les formes següents d'actuació:
  
a) Per la fundació directament, en les instal·lacions pròpies o alienes.
  
b) Creant o cooperant en la creació d'altres entitats de naturalesa associativa, fundacional o societària.
  
c) Participant i col·laborant en el desenvolupament de les activitats de qualsevol altra entitat no lucrativa, organisme, institució o persona de qualsevol classe, física i jurídica, que d'alguna manera puguen servir als fins perseguits per la fundació.
  
Quan, per la seua naturalesa les prestacions de la fundació no puguen ser gaudides per qualsevol persona sense prèvia determinació, aquella dispensarà tals prestacions a les persones, físiques o jurídiques, nacionals o estrangeres que, a judici del Patronat, seguixen mereixedores de rebre-les. En l'elecció dels beneficiaris, el Patronat actuarà sempre amb criteris d'imparcialitat i no discriminació, així com d'objectivitat, i els designarà entre les persones que reunisquen les circumstàncies següents:
  
a) Que formen part del sector de població atés per la fundació.
  
b) Que demane la prestació o servici que la fundació puga oferir.
  
c) Que justifiquen la seua aplicació de l'ajuda concedida al fi per al qual s'ha atorgat.
  
d) Que siguen creditors de les prestacions en raó dels seus mèrits, capacitat, necessitat o conveniència.
  
e) Que complisquen altres requisits que, complementàriament, puga acordar el Patronat, específics per a cada convocatòria.
  
Ningú no podrà al·legar davant de la fundació, ni individualment ni col·lectivament, cap dret al gaudi dels seus beneficis, abans que fossen concedits, ni imposar la seua atribució a persones determinades.